CELEX: 62012TN0040
Language: el
Date: 2012-01-30 00:00:00
Title: Υπόθεση T-40/12: Προσφυγή της 30.01.2012 — European Dynamics Luxembourg και Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής κατά Ευρωπαϊκής Αστυνομικής Υπηρεσίας (Ευρωπόλ)

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/18
            
         Προσφυγή της 30.01.2012 — European Dynamics Luxembourg και Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής κατά Ευρωπαϊκής Αστυνομικής Υπηρεσίας (Ευρωπόλ)
   (Υπόθεση T-40/12)
   2012/C 109/40
   Γλώσσα διαδικασίας: η ελληνική
   
      Διάδικοι
   
   
      Προσφεύγουσες: European Dynamics Luxembourg SA (Ettelbrück, Λουξεμβούργο) και Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωπος: Β. Χριστιανός, δικηγόρος)
   
      Καθής: Ευρωπαϊκή Αστυνομική Υπηρεσία (Ευρωπόλ)
   
      Αιτήματα των προσφευγουσών
   
   Με την προκειμένη προσφυγή οι προσφεύγουσες ζητούν από το Γενικό Δικαστήριο:
   
               —
            
            
               Να ακυρωθεί η από 22 Νοεμβρίου 2011 απόφαση της Ευρωπαϊκής Αστυνομικής Υπηρεσίας (Europol), με την οποία η τελευταία απέκλεισε την προσφορά της κοινοπραξίας, στην οποία συμμετείχαν οι προσφεύγουσες στην υπ' αριθμό D/C3/1104 ανοιχτή διαγωνιστική διαδικασία· και
            
         
               —
            
            
               Να καταδικασθεί η EUROPOL στο σύνολο της δικαστικής δαπάνης των προσφευγουσών.
            
         
      Ισχυρισμοί και κύρια επιχειρήματα
   
   Κατά τις προσφεύγουσες, η προσβαλλόμενη απόφαση πρέπει να ακυρωθεί, σύμφωνα με το άρθρο 263 ΣΛΕΕ, για τον ακόλουθο λόγο, ο οποίος εμπεριέχει τρεις σκέψεις:
   
                
            
            
               Πρώτον, διότι η Europol αβασίμως απέκλεισε την προσφορά των προσφευγουσών, ισχυριζόμενη ότι οι τελευταίες τροποποίησαν την τεχνική και την οικονομική τους προσφορά, με συνέπεια η Europol σε ουδεμία νομική βάση να στηρίζεται για τον αποκλεισμό των προσφευγουσών.
            
         
                
            
            
               Δεύτερον, διότι η Europol αβασίμως προσήψε στις προσφεύγουσες ότι η προσφορά τους ήταν ανακριβής και την απέκλεισε, ενώ εκείνη (η Europol) ήταν που προκάλεσε και αποδέχτηκε ή ανέχθηκε την ύπαρξη αοριστίας και ασάφειας ως προς την έννοια των όρων «out of the box» και «customisation», κατά παράβαση της αρχής της διαφάνειας.
            
         
                
            
            
               Τρίτον, διότι η Europol, αποκλείοντας την προσφορά των προσφευγουσών από το διαγωνισμό, παραβίασε την αρχή της αναλογικότητας κατά την εφαρμογή των όρων των συμβατικών εγγραφών.